b'\n_START_ARTICLE_\nTimi Zajc\n_START_SECTION_\nKariera\n_START_PARAGRAPH_\nOdra\xc5\xa1\xc4\x8dal je v naselju Hram\xc5\xa1e v Krajevni skupnosti Galicija v ob\xc4\x8dini \xc5\xbdalec. Rodil se kot drugi otrok materi Klavdiji in o\xc4\x8detu Bo\xc5\xa1tjanu. Smu\xc4\x8darske skoke je za\xc4\x8del trenirati pri \xc5\xa1tirih letih in pol s starej\xc5\xa1im bratom Markom na lokalni skakalnici v Vizorah. Za \xc5\xa1port ga je navdu\xc5\xa1il o\xc4\x8de Bo\xc5\xa1tjan, ki je v mladosti treniral skoke, kasneje pa bil tudi njegov trener, dokler je pri 15 letih postal \xc4\x8dlan mladinske reprezentance. O\xc4\x8de je po poklicu glasbenik, igra harmoniko, bariton in bas kitaro pri ansamblu Slovenski zvoki. \xc5\xa0olal se je v O\xc5\xa0 Dobrna in opravil prvi letnik srednje \xc5\xa1ole opravil na trgovski \xc5\xa1oli Celje. Preselil se je v internat v Kranj, kjer je nadaljeval na SESG\xc5\xa0, v Kranju, kjer je zaklju\xc4\x8dil triletno \xc5\xa1olanje za trgovca, trenutno (2018/19) pa je vpisan v dveletno izobra\xc5\xbeevanje za ekonomskega tehnika. _NEWLINE_Do 15 leta je bil \xc4\x8dlan Smu\xc4\x8darske dru\xc5\xa1tva Vizore, kjer je bil njegov trener o\xc4\x8de Bo\xc5\xa1tjan Zajc in Stanislav Grm. Leta 2015 je prestopil v SSK Ljubno BTC, kjer je dobil \xc5\xa1tipendijo in sodeloval s trenerjem Miho Su\xc5\xa1nikom. Leta 2016 za\xc4\x8dne pod vodstvom Gorazda Pogorel\xc4\x8dnika trenirati v pano\xc5\xbenem centru Kranj kot \xc4\x8dlan mladinske reprezentance in 1. selekcije DPNC. Od sezone 2018/19 Mlade A reprezentance. Od jeseni 2018 tekmuje na smu\xc4\x8deh fluege.de. _NEWLINE_V sezoni 2016-17 je nastopal v tekmovanjih Alpen Cup (Alpski pokal), Celinskem pokalu in FIS Cupu. V Alpen Cupu se je \xc5\xa1tirikrat uvrstil na stopni\xc4\x8dke ter zmagal na tekmi v Hinterzartnu. Januarja in februarja je nastopil na \xc5\xa1tirih tekmah celinskega pokala, najvi\xc5\xa1je se uvrstil na deseto mesto v Erzurumu. Najve\xc4\x8dji uspeh v sezoni je dosegel s posami\xc4\x8dno in ekipno zmago na European Youth Olympic Festivalu (Olimpijski festival evropske mladine), prav tako v Erzurumu._NEWLINE_V poletni sezoni 2017 zmaga trikrat na tekmah FIS Cupa in se \xc5\xa1tirikrat povzpne na oder v poletnem celinskem pokalu, od tega enkrat zmaga v Trondheimu 17. avgusta 2017. Na \xc4\x8dlanskem poletnem dr\xc5\xbeavnem prvenstvu osvoji prvo mesto pred N. De\xc5\xbemanom in T. Bartolom. Po uspe\xc5\xa1ni poletni sezoni dobi povabilo za prvo tekmo svetnovnega pokala.\n_START_SECTION_\nSezona 2017/18\n_START_PARAGRAPH_\nNa najvi\xc5\xa1ji ravni je za\xc4\x8del nastopati v sezoni 2017-18. Na prvem vikendu v Wisli (17.-19.11.2017) se je na posami\xc4\x8dni tekmi prebil skozi kvalifikacije, a je bil na tekmi diskvalificiran zaradi dresa. Debi do\xc5\xbeivi tudi na ekipni tekmi, kjer reprezentanca dose\xc5\xbee 6. mesto. 2. decembra 2017 je na tekmi v ruskem Ni\xc5\xbenem Tagilu prvi\xc4\x8d osvojil to\xc4\x8dke za svetovni pokal. Potem ko je bil po prvem skoku na 27. mestu je v finalu navdu\xc5\xa1il z dobrim skokom in se prebil za petnajst mest naprej ter zasedel kon\xc4\x8dno 12. mesto. Na koncu sezone je tudi njegova najvi\xc5\xa1ja uvrstitev v sezoni, kjer se skupno devetkrat uvrsti med trideseterico. 23. decembera zmaga na dr\xc5\xbeavnem prvenstvu. Trener Goran Janus ga uvrsti kot petega skakalca za ZOI, kjer nastopi na manj\xc5\xa1i skakalnici in dose\xc5\xbee 33. mesto.\n_START_SECTION_\nSezona 2018/19\n_START_PARAGRAPH_\nNa prvi tekmi dose\xc5\xbee s petim mestom najbolj\xc5\xa1o uvrstitev do takrat. Kmalu postane najbolj\xc5\xa1i Slovenec v svetovnem pokalu, saj se redno uvr\xc5\xa1\xc4\x8da med deseterico. Zajc je 27. januarja 2019 na tekmi v Saporu osvojil svoje prve stopni\xc4\x8dke v karieri in tako postal prvi skakalec, rojen po 1. januarju 2000, ki je stopil na zmagovalni oder. 1. februarja prvi\xc4\x8d nastopi v Oberstdorfu na letalnici in prvi\xc4\x8d zmaga v svetovnem pokalu. Na svetovnem prvenstvu se uvrsti na deseto mesto na ve\xc4\x8dji napravi, 50. na manj\xc5\xa1i, na ekipni pa dose\xc5\xbee 6. mesto.'